ایتالییا مافییاسی «کوزا نوسترا»نین مرهوم لیدری سالوادور توتو رینانین اوغلو جوزئپپه سالوادور رینا حبس ائدیلیب.
آخار. آذ خبر وئریر کی، بو بارهده اینفورماسییانی «لا رپوبلیکا» قزئتی یاییب.
محکمه رینانین ایجباری امکه جلب ائدیلمهسی حاقدا قرار وئریب و اونو ۱ ایل مدتینه اصلاح دوشرگهسینه گؤندریب. او، نارکوتاجیرلرله علاقهده و گئجه واختی یاشادیغی ائوی ترک ائتمهمهسی ایله باغلی اوزرینه گؤتوردویو عهدهلیگی پوزماقدا اتهام اولونوب.
قید ائدک کی، جوزئپپه رینا بوندان اؤنجه ۹ ایل حبسخانادا یاتیب.
ایتالییا مافییاسی «کوزا نوسترا»نین کئچمیش رهبری توتو رینا نویابرین ۱۷-ده وفات ائدیب. رینا ایتالییا مافییاسینین سون لیدئری اولوب. او، ۱۹۹۳-جو ایلده حبس ائدیلیب. ۴۰ نفرین اؤلومو و یوزلرله قتلین سیفاریشینی وئرمکده اتهام ائدیلهن رینا ۲۶ ایل حبس جزاسینا محکوم اولونوب.
«کوزا نوسترا» ۱۹-جو عصرده سیجیلیادا یارانیب. ۲۰-جی عصرده بو قروپلاشما بئینلخالق جینایت تشکیلاتینا چئوریلیب. اساس فعالیت نقطهسی آمریکا اولان «کوزا نوسترا» اوزون ایللر بورادا اؤز تأثیرینی قوروماغی باجاریب. بیر زامانلار مافییا حتی آبش-دا پارالئل دؤولت سوییهسینه قدر قالخا بیلیب. ۸۰-جی ایللرین اورتالاریندا مافییا داخیلیندهکی عائلهلر آراسینداکی موناقیشهلر «کوزا نوسترا»نی زیفلدیب، اونون بئینلخالق جینایت قروپلاشماسی اولما ایستاتوسونو یوخ ائدیب.
azb_Arab azb_Arab azb_Arab azb_Arab azb_Arab azb_Arab